**Видове ип адреси. Статични, динамични, "реални" и тнт.**

Поствам това след поредната тема с въпроси относно ип адреси, зададени от човек, който не си е направил труда да потърси малко. Ще гледам да го напиша възможно по-просто и разбираемо.

1 - "Реален" ип адрес(изключително дразнещо название за доста хора, включително мен). Правилно се нарича публичен адрес. Най-просто обяснено това е ип адрес, който може да бъде достъпен от интернет пространството. Да речем, че искате да си пуснете сървър на игра или каквото и да било, то ще ви трябва публечен адрес. Публичният адрес може да бъде статичен или динамичен.

2 - "Нереален"(частен адрес, за да не се дразним). Това е ип адрес, който не може да бъде достъпен от интернет пространството. Като примери за частни адреси мога да дам 192.168.х.х 10.х.х.х и други. Обикновенно такива са адресите, които ви раздава dhcp сървъра на домашния ви рутер, но също така такъв адрес може да ви дава и интернет доставчика ви. Частния адрес може също да е статичен или динамичен.

3 - Статичен адрес. Това е ип, което ръчно сте задали на мрежовата си карта или рутер/модем, тнт.

4 - Динамичен адрес. Това е ип адрес, който получавате от dhcp сървър. Той може да бъде един и същ всеки път, ако е така настроен на dhcp сървъра(в такъв случай, то той ще фукнционира като статичен, но технически няма да бъде), но може и да получавате различни адреси.

Няколко примера:

Q: Доставчика ми дава един публичен/частен адрес. Ще мога ли да пусна повече PC-та с рутер? Ще мога ли да си пусна сървър?
A: Адреса публичен или не няма никаква връзка с това дали ви е позволено да ползвате рутер. Питайте доставчика си! Ако не разрешава вероятно ще имате и ограничение по ТТЛ, което не е много по темата. Ако адреса е публичен ще можете да пуснете сървър.

Q: Имам рутер, публично ип и на PC-то ми съм пуснал сървър. Защо не е достъпен от интернет?
A: За да е достъпен сървъра ви е нужно да пренасочите съответните портове от рутера към частното ви ип на комютъра, който е зад рутера. Желателно е да настроите мрежовата си карта със статичен адрес или в dhcp таблицата на рутера да настроите съответното PC да получава всеки път едно и също ип от рутера. Също когато се опитвате да достъпите този сървър от интернет, не трябва да се опитвате да се свържете с ип-то което е на PC-то, а с това което е зададено на самия рутер.

Q: Имам рутер с пренасочени портове/нямам рутер. Имам сървър, който беше достъпен н време, но спря да работи, защо?
A: Вероятно имате динамичен адрес. Вижте новия адрес, който е получил рутера/PC-то ви и пробвайте с него.